John Thaw

Actor o Sais oedd John Edward Thaw, CBE (3 Ionawr 1942 – 21 Chwefror 2002).

Ganwyd ym Manceinion, a chafodd ei dderbyn i Academi Frenhinol Celfyddyd Dramatig yn oed 17. Ar deledu, ymddangosodd yn y cyfresi drama Redcap (1964–66), The Sweeney (1975–78), Inspector Morse (1987–2000), a Kavanagh QC (1995–2001), ac yn y comedi sefyllfa Home to Roost (1985–90). Yn ystod ei yrfa theatr, cafodd dro byr gyda'r Royal Shakespeare Company ym 1983 gan chwarae rhannau Syr Toby Belch a'r Cardinal Wolsey, a chwaraeodd Henry Higgins yn Pygmalion ym 1984 a Joe Keller yn All My Sons ym 1985. Ar y sgrin fawr, chwaraeodd y gwleidydd De Affricanaidd Jimmy Kruger yn y ffilm Cry Freedom (1987) a chwaraeodd Fred Karno, impresario y theatr gerdd, yn Chaplin (1992).

Roedd yn briod ddwywaith: i'r hanesydd Sally Alexander, ac i'r actores Sheila Hancock. Cafodd ddwy ferch, Abigail gan ei wraig gyntaf a Joanne gan ei ail wraig, a hefyd ei lysferch Melanie Jane trwy ei briodas i Sheila Hancock. Bu farw John Thaw yn 60 oed o ganser yr oesoffagws. Mynychodd Tywysog Cymru ei wasanaeth coffa.

 Cyfeiriadau 

 Dolen allanol 


Categori:Actorion ffilm o Loegr
Categori:Actorion teledu o Loegr
Categori:Actorion theatr o Loegr
Categori:Cadlywyddion Urdd yr Ymerodraeth Brydeinig
Categori:Genedigaethau 1942
Categori:Marwolaethau 2002
Categori:Pobl fu farw o ganser yr oesoffagws
Categori:Pobl o Fanceinion